د غزنی سرې میاشتې ریاست د رضاکارانو او ځوانانو په روزنیز او ښوونیز کلوپ کې د سیرت النبی ص د سیالۍ ممتازه زده کوونکی په ډالیو او تصدیق پاڼو ونازل شول. د روان ۱۴۴۴ هـ ق کال د د شعبان میاشتې په ۱۶ مه نیټه نن د پنجشنبې په ورځ د افغانی سرې میاشتې مرکزی سوېل لویدیځ زون اړوند غزنی ولایتی څانګې د رضاکارانو او ځوانانو په ښوونیز او روزنیز کلوپ کې د سیرت النبی (ص) ممتازی زده کوونکی د یادې څانګې د رئیس ښاغلی کولوی نورالهداء "شاکر" کارکوونکو استادانو او زده کوونکو په شتون کې په ډالیو او تصدیق پاڼو ونازول شول. د یادو مراسمو په پار د جوړې شوې غونډې پیل د قرآن عظیم الشان په مبارکو آیاتونو پیل او ورپسې د اړوندې څانګې رئیس ښاغلی "شاکر" او د دعوت ارشاد مدیر خپلې زرینې او عالمانه ویناوې د غونډې له ګډونوالو سره شریکې کړې او د لوړو نمرو ترلاسه کوونکو زده کوونکو ته یې د مبارکۍ تر څنګ د لا بریاوو هیله وښوده. "د غزنی ولایتی څانګې د خپرولو مدیریت"